ไฟแนนเชียลไดเจสต์
MATCH ขายหุ้นเพิ่มทุน 8-10 พ.ค.
6 พ.ค. 2556

MATCH ขายหุ้นเพิ่มทุน 8-10 พ.ค.
บริษัท แม็ทชิ่ง แม็กซิไมซ์ โซลูชั่น (MATCH) แจ้งว่า คณะกรรมการบริษัทกำหนดราคาจองซื้อหุ้นสามัญเพิ่มทุนให้แก่ประชาชนทั่วไป จำนวน 210 ล้านหุ้น ราคาเสนอขายหุ้นละ 3.50 บาท คิดเป็นส่วนลดประมาณ 15% จากราคาเฉลี่ยของหุ้นสามัญของบริษัทในช่วงเดือน เม.ย. 2556 เท่ากับ 4.11 บาทต่อหุ้น โดยเปิดจองซื้อหุ้นวันที่ 810 พ.ค. 2556
ป่องทรัพย์โกยกำไร 67 ล้าน
บริษัท ป่องทรัพย์ (PSAAP) กำไรสุทธิไตรมาสแรก ปี 2556 จำนวน 67.82 ล้านบาท กำไรต่อหุ้น 0.103 บาท เพิ่มขึ้นจากช่วงเดียวกันของปีก่อน กำไรสุทธิ 0.86 ล้านบาท กำไรต่อหุ้น 0.002 บาท
หุ้น SANKO จองล้นจ่อเทรด 9 พ.ค.
นายนิมิต วงศ์จริยกุล กรรมการบริหารบริษัทหลักทรัพย์ (บล.) โนมูระ พัฒนสิน ในฐานะที่ปรึกษาทางการเงินและแกนนำในการจัดจำหน่ายและรับประกันการจัดจำหน่ายหุ้นสามัญ บริษัท ซังโกะ ไดคาซติ้ง (ประเทศไทย) หรือ SANKO เปิดเผยว่า ผลการจองซื้อหุ้นสามัญเพิ่มทุนที่เสนอขายให้ประชาชนเป็นครั้งแรก (ไอพีโอ) ของ SANKO จำนวน 44 ล้านหุ้น เมื่อวันที่ 2930 เม.ย.และ 2 พ.ค.ที่ผ่านมาบริษัทฯ ได้เปิดขายหุ้นสามัญเพิ่มทุนให้กับประชาชนเป็นครั้งแรก (IPO) ของ SANKO จำนวน 44 ล้านหุ้น มูลค่าที่ตราไว้หุ้นละ 0.50 บาท ราคาหุ้นละ 1.30 บาท มีนักลงทุนให้ความสนใจเกินคาด ส่งผลให้จำนวนหุ้นมีไม่พอต่อความต้องการ
“อาจเป็นเพราะธุรกิจของบริษัทเกี่ยวข้องกับอุตสาหกรรมยานยนต์ซึ่งมีการเติบโตสูง อีกทั้งเนื่องจากภาครัฐได้ส่งเสริมและให้ความสำคัญ โดยภาครัฐได้วางแผนยุทธศาสตร์ของอุตสาหกรรมยานยนต์ไว้ว่าภายในปี 2560 ยอดการผลิตรถยนต์จะเกิน3 ล้านคัน นักลงทุนยังมีความเข้าใจต่อการดำเนินธุรกิจของบริษัทที่มีเป้าหมายและนโยบายที่ชัดเจน” นายนิมิต กล่าว 
ทั้งนี้ คาดว่า SANKO จะเข้าซื้อขายในตลาดหลักทรัพย์เอ็ม เอ ไอ ในวันที่ 9 พ.ค. 2556
DTC ตั้งบริษัทร่วมทุนลุยเซี่ยงไฮ้
บริษัท ดุสิตธานี (DTC) แจ้งว่า เมื่อวันที่ 16 เม.ย. 2556 บริษัทได้จดทะเบียนจัดตั้งบริษัทร่วมทุนที่เมืองเซี่ยงไฮ้ ในสาธารณรัฐประชาชนจีน โดยใช้ชื่อว่า Dusit Fudu Hotel Management (Shanghai) Company Limited 
บริษัท ยูนิค ไมนิ่ง เซอร์วิส (UMC) แจ้งว่า บริษัทฯจะเปิดดำเนินงานที่โรงงานตำบลสวนส้ม อำเภอบ้านแพ้ว จังหวัดสมุทรสาคร เพื่อให้บริการแก่ลูกค้าได้ตามปกติ หลังจากบริษัทฯได้หยุดประกอบกิจการถ่านหินตามปก
AGE แจ้งผู้ช่วยกก.ผู้จัดการลาออก
บริษัท เอเชีย กรีน เอนเนอจี (AGE) แจ้งว่า นายสมยศ ฐิติสุริยารักษ์ ได้ลาออกจากตำแหน่งผู้ช่วยกรรมการผู้จัดการอาวุโสและประธานเจ้าหน้าที่บริหารด้านการเงิน (CFO) มีผลตั้งแต่วันที่ 30 เม.ย. 2556